Lilija Štengele
Lilija Štengele (dzimusi 1891. gada 13. oktobrī, mirusi 1958. gada 15. jūnijā) bija latviešu aktrise. Galvenokārt tēlojusi komiskas un raksturlomas salonizrādēs. Operdziedātājas un aktrises Mildas Brehmanes-Štengeles vīra māsa. Aktrisei bijušas romantiskas attiecības ar aktieri un režisoru Alfredu Amtmani-Briedīti. Beigusi Pētera Dzeņa vadītu ģimnāziju Olainē, pēc tam strādājusi par skolotāju. No 1909. līdz 1913. gadam tēlojusi Jaunajā Rīgas teātrī. 18 gadu vecumā sākusi mācīties Gižicka teātra skolā. Pirms Pirmā pasaules kara tēlojusi dažādu Dienvidkrievijas pilsētu teātros, divus gadus dzīvojusi Turcijā. 1923. gadā atgriezusies Latvijā, spēlējusi galvenās lomas Latvijas Nacionālajā teātrī. 1940. gadā no darba Nacionālajā teātrī atbrīvota, sākusi strādāt Liepājas teātrī. 1944. gadā devusies bēgļu gaitās uz Vāciju, kur uzturējusies bēgļu nometnē Eslingenā, piedalījusies teātra izrādēs. 1950. gadā pārcēlusies uz dzīvi ASV. Mirusi 1958. gadā ASV no leikēmijas.